«Нартыр» пашэхэм зыкIэрагъэху
Къэбэрдей-Балъкъэрым футболымкIэ и мыгъэрей чемпионатым ещанэ джэгугъуэр щызэхэтащ. Абы пашэхэр нэхъри игъэбелджылащ.
Япэ джэгугъуитIми щытекIуа командиплIым ящыщу ещанэр хэщIыныгъэншэу къезыхьэлIахэм «Нартыр» яхэкIащ. Нарткъалэдэсхэр я стадионым щефIэкIыфакъым КъБР-м футболымкIэ и гуп нэхъыщхьэм къыхыхьагъащIэ «ХьэтIохъущыкъуейм».
Бжьыпэр зэдаубыдащ «Къэхъуным», «Автозапчасть»-м, «Союз-Сэрмакъым». Абы щыгъуэми къэхъундэсхэм я хьэрхуэ- рэгъухэр иужьу бжыгъэшхуэкIэ хагъэщIамэ, адрейхэр я ныкъуэкъуэгъухэм япэ зэрищыфар зы топкIэщ. АрщхьэкIэ къыхэгъэщыпхъэщ «Автозапчасть»-ри «Союз-Сэрмакъри» хамэ щIыпIэхэм зэрыщыджэгуар.
Топ куэд дыдэ щыдагъэкIащ Къэрэгъэш къуажэм. Абы и «Велес»-мрэ «Кэнжэмрэ» зэхэту 14-рэ къыхэжаныкIащ. Хэгъэрейхэм нэхъыбэрэ ар къазэрехъулIам текIуэныгъэ къахуихьащ.
Зэхьэзэхуэм щыщу джэгугъуищ зэхэтами, зы очкои иджыри къэс зыIэрагъэхьакъым «Родник», «Горис-179-Кавказкабель», «Кэнжэ», «Бахъсэн» командэхэм. ДяпэкIэ абыхэм щIакъузэжыну дыщыгугъынщ.
Гъуащхьауэхэм я зэпеуэм занщIэу бжьыпэр щиубы- дащ «Къэхъуным» иужьрей илъэсхэм и пашэ ШащIэ Беслъэн. Мы гъэми зыри зылъэщIимыгъэхьэну ар хущIэкъуну фэ тетщ.
АдэкIэ щыгъуазэ фахуэтщIынщ Къэбэрдей-Балъкъэрым футболымкIэ и гуп нэхъыщхьэм щызэхэ-та пэщIэдзэ зэIущIэхэм къарикIуа бжыгъэхэм: «Бедик» (Арщыдан) — «Спартак-Налшык-Д» (Налшык) — 3:0, «Нарт» (Нарткъалэ) — «ХьэтIохъущыкъуей» (ХьэтIохъущыкъуей) — 2:2, «Горис-179-Кавказкабель» (Прохладнэ) — «Союз-Сэрмакъ» (Налшык) — 1:2, «Тэрч» (Тэрч) — «Автозапчасть» (Бахъсэн) — 2:3, «Велес» (Къэрэгъэш) — «Кэнжэ» (Кэнжэ) — 8:6, «Къэ- хъун» (Къэхъун) — «Бахъсэн» (Бахъсэн) — 6:2, «Родник» (Псынэдахэ) — «Псыгуэнсу» (Псыгуэнсу) — 2:3, «ЛогоВАЗ» (Бабугент) — «Iэдииху» (Iэдииху) — 1:2.
ДызыхуэкIуэ щэбэтымрэ тхьэмахуэмрэ зэдэджэгунущ «Велес» — «Тэрч», «Автозапчасть» — «Горис-179-Кавказкабель», «Союз-Сэрмакъ» — «Нарт», «ХьэтIохъущыкъуей» — «Iэдииху», «ЛогоВАЗ» — «Псыгуэнсу», «Родник» — «Бедик», «Спартак-Налшык-Д» — «Къэхъун», «Кэнжэ» — «Бахъсэн» командэхэр.
Хьэтау Ислъам.
